ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கோவிட் 19 பற்றிய சமீபத்திய தகவல்கள்.
குணமடைவோர் சதவிகிதம் 49..95% ஆக அதிகரிப்பு.
குணமடைந்திருக்கிறார்கள். இதையடுத்து இதுவரை மொத்தம் ஒரு லட்சத்து 54 ஆயிரத்து 329 நோயாளிகள் குணமடைந்துள்ளனர். நோயாளிகளில் குணமடைவோர் சதவிகிதம் 49..95. ஆக அதிகரித்துள்ளது. தற்போது ஒரு லட்சத்து 45 ஆயிரத்து 779 பேர், கோவிட்-19 நோயால் பாதிக்கப்பட்டிருக்கிறார்கள். இவர்கள் அனைவரும் மருத்துவக் கண்காணிப்பின் கீழ் உள்ளனர்.
நோய்த்தொற்று உள்ளவர்களிடையே நோவல் கொரோனா வைரஸ் உள்ளதா என்பதைக் கண்டறிவதற்கான பரிசோதனை செய்யும் திறனை இந்திய மருத்துவ ஆராய்ச்சிக் கழகம்  தொடர்ந்து விரிவுபடுத்தி வருகிறது. பரிசோதனை செய்வதற்கான அரசு ஆய்வுக்கூடங்கள் 642 ஆக அதிகரிக்கப்பட்டுள்ளது. தனியார் ஆய்வுக்கூடங்கள் 243 ஆக அதிகரிக்கப்பட்டுள்ளது . கடந்த 24 மணி நேரத்தில் ஒரு லட்சத்து 43 ஆயிரத்து 737 மாதிரிகள் பரிசோதனை செய்யப்பட்டுள்ளன. இதுவரை பரிசோதிக்கப்பட்ட மொத்த மாதிரிகள் 55,07,182..
அமைச்சகத்தால் வெளியிடப்பட்டுள்ள கோவிட்-9 தொடர்பான மருத்துவ மேலாண்மை குறித்த சமீபத்திய விதிமுறைகள் பற்றி இங்கு தெரிந்து கொள்ளலாம். https://www.mohfw.gov.in/pdf/ClinicalManagementProtocolforCOVID19.pdf
லேசான, மிதமான, தீவிரமான நிலைமை என்று கோவிட்-19 நோயாளிகளை வகை பிரித்து, அதற்கேற்ப மருத்துவ மேலாண்மை மேற்கொள்வதற்கு இந்தப் புதிய விதிமுறை வழிசெய்கிறது. நோயின் மூன்று கட்டத் தன்மைகளைப் பொறுத்து, நோய்த்தொற்று வராமல் தடுப்பது, கட்டுப்பாட்டு நடைமுறைகள் ஆகியவை குறித்தும் இந்த விதிமுறைகள் கூறுகின்றன. நோயாளிகளில் குறிப்பிட்ட குழுவினருக்கு, ஆய்வு முறையிலான சிகிச்சைகளுக்கும் வழிமுறைகள் குறிப்பிடப்பட்டுள்ளன. இந்த சிகிச்சை முறைகளைப் பரிந்துரைப்பதற்கு முன்னால், தகவல்களின் அடிப்படையில் பகிர்ந்து எடுக்கப்பட்ட முடிவெடுப்பது மிகவும் முக்கியம்.
கோவிட்-19 தொடர்பான உண்மையான, தற்போதைய தகவல்கள் பற்றியும், கோவிட்-19 தொடர்பான தொழில்நுட்ப விஷயங்கள், விதிமுறைகள் மற்றும் அறிவுரைகள் பற்றியும் தெரிந்து கொள்ள, வருகை தருக: https://www.mohfw.gov.in/ மற்றும் @MoHFW_INDIA.
கோவிட்-19 தொடர்பான தொழில்நுட்ப விஷயங்கள் தொடர்பான வினாக்களை அனுப்புவதற்கான மின்னஞ்சல் முகவரி: technicalquery.covid19[at]gov[dot]in
கோவிட்-19 தொடர்பான இதர விஷயங்கள் தொடர்பான வினாக்களை அனுப்புவதற்கான மின்னஞ்சல் முகவரி: ncov2019[at]gov[dot]in மற்றும் @CovidIndiaSeva
கோவிட்-19 தொடர்பாக மத்திய சுகாதார, குடும்ப நலத்துறை அமைச்சகத்தின் உதவிக்கான தொலைபேசி எண்:+91-11-23978046 or 1075
கோவிட்-19 தொடர்பாக மாநிலங்கள்/யூனியன் பிரதேசங்களின் உதவிக்கான தொலைபேசி எண்கள் பட்டியல்: https://www.mohfw.gov.in/pdf/coronvavirushelplinenumber.pdf .
PIB Headquarters
கொவிட்-19 - பிஐபி செய்தித் தொகுப்பு
28.04.2020
-
ரசாயனம் மற்றும் உரங்கள் அமைச்சகம்
-
உள்நாட்டு விமானப் போக்குவரத்து அமைச்சகம்
-
மின்னணு மற்றும் தகவல் தொழில்நுட்பம்
-
சுற்றுச்சூழல் மற்றும் வனத்துறை அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
-
மனித வள மேம்பாட்டு அமைச்சகம்
-
தொழிலாளர் மற்றும் வேலைவாய்ப்பு அமைச்சகம்
-
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
(-
கப்பல் போக்குவரத்து அமைச்சகம்
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசி போட்டுக் கொண்டவர்களின் எண்ணிக்கை 4 கோடியை நெருங்குகிறது: தொற்று அதிகரிப்பை தீவிரமாக கண்காணிக்கிறது மத்திய அரசு
சில மாநிலங்களில் தினசரி கொவிட்-19 பாதிப்பு அதிகரிக்கிறது. கடந்த 24 மணி நேரத்தில் 39,726 பேருக்கு புதிதாக பாதிப்பு ஏற்பட்டுள்ளது. இவர்களில் 80.63 சதவீதம் பேர் மகாராஷ்டிரா, பஞ்சாப், கர்நாடகா, குஜராத் மற்றும் சட்டீஸ்கர் மாநிலத்தைச் சேர்ந்தவர்கள்.
மகாராஷ்டிராவில் அதிகபட்சமாக 25,833 பேருக்கு புதிதாக பாதிப்பு ஏற்பட்டுள்ளது. பஞ்சாப்பில் 2,369 பேருக்கும், கேரளாவில் 1,899 பேருக்கும் பாதிப்பு ஏற்பட்டுள்ளது.
8 மாநிலங்களில் தினசரி கொவிட் பாதிப்பு அதிகரித்து வருகிறது. இந்த மாநிலங்களுடன் மத்திய அரசு, தொடர்ந்து தீவிர ஆலோசனை நடத்தி வருகிறது.
கொவிட் பரிசோதனைகளை அதிகரித்து, தொற்று பாதிப்பு ஏற்பட்டவர்களைக் கண்டறிந்து, சிகிச்சை அளிக்கும் உத்திகளை பின்பற்றும்படி மாநிலங்கள்/ யூனியன் பிரதேசங்கள் அறிவுறுத்தப்பட்டுள்ளன. தொற்று பாதிப்பு ஏற்பட்ட நபரிடம், முதல் 72 மணி நேரத்தில் தொடர்பு கொண்ட நபர்கள் குறைந்தது 20 பேரையாவது கண்டறிந்து தனிமைப்படுத்தும்படி அறிவுறுத்தப்பட்டுள்ளது. தொற்று பாதிப்பு அதிகம் உள்ள பகுதிகளில் கடுமையான கட்டுப்பாடு மற்றும் கண்காணிப்பு நடவடிக்கைகளில் கவனம் செலுத்தும்படியும் அறிவுறுத்தப்பட்டுள்ளது. வைரஸ் வகைகளைக் கண்டறிய, மரபணு சோதனைக்கு மாதிரிகளை அனுப்பும்படியும் அறிவுறுத்தப்பட்டுள்ளது. அனைத்து மாநிலங்கள் / யூனியன் பிரதேசங்கள், தேசிய நோய் கட்டுப்பாட்டு மையத்தின் 10 பரிசோதனைக் கூடங்களுடன் இணைக்கப்பட்டுள்ளன. பொது இடங்களில் கூட்டத்தை குறைக்கும்படியும், கொவிட் தொற்று தடுப்பு நடவடிக்கைகளை ஊக்குவிக்கும்படியும் மாநிலங்கள்/ யூனியன் பிரதேசங்கள் கேட்டுக் கொள்ளப்பட்டுள்ளன. அதே நேரத்தில் தடுப்பூசி நடவடிக்கைகளை தீவிரப்படுத்தும்படியும் வலியுறுத்தப்பட்டுள்ளது.
சமீபத்தில் மகாராஷ்டிரா மற்றும் பஞ்சாப் ஆகிய மாநிலங்களில் கொவிட்-19 கட்டுப்பாட்டு நடவடிக்கைகளுக்கு உதவ உயர்நிலைக் குழுவை மத்திய அரசு அனுப்பியது.
நாட்டில் கொவிட் சிகிச்சை பெறுபவர்களின் எண்ணிக்கை இன்று 2.71  லட்சத்தை எட்டியுள்ளது. கடந்த 24 மணி நேரத்தில் கொவிட் சிகிச்சை பெறுபவர்களின் மொத்த எண்ணிக்கையில் 18,918 பேர் குறைந்துள்ளனர்.
இன்று காலை 7 மணி வரை, கொவிட் தடுப்பூசி போட்டுக் கொண்டவர்களின் எண்ணிக்கை 4 கோடியை  நெருங்கியுள்ளது.
62வது நாளான நேற்று, 22 லட்சம் பேருக்கு கொவிட்-19 தடுப்பூசி போடப்பட்டுள்ளது.
நாட்டில் கொவிட் தொற்றிலிருந்து குணமடைந்தவர்களின் மொத்த எண்ணிக்கை இன்று 1,10,83,679-ஐ எட்டியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1705966
புவி அறிவியல் அமைச்சகம்
தமிழகம், காரைக்கால், புதுச்சேரியில் ஒரு சில இடங்களில் இன்று மழை பெய்ய வாய்ப்பு
தமிழகம், காரைக்கால், புதுச்சேரியில் ஒரு சில இடங்களில் இன்று மழை பெய்ய வாய்ப்புள்ளதாகவும், வடக்கு மற்றும் வடகிழக்கு மாநிலங்களில் ஒரு சில இடங்களில் கனமழைக்கு வாய்ப்பு உள்ளது என்றும் தேசிய வானிலை முன்னறிவிப்பு மையம் கூறியுள்ளது.
அது விடுத்துள்ள அறிக்கையில் கூறியிருப்பதாவது:
கிழக்கு உத்தரப்பிரதேசம், பீகார், உத்தரகாண்ட், ஜார்கண்ட், மேற்கு வங்கம், சிக்கிம், அசாம், மேகாலயா, நாகாலாந்து, மணிப்பூர், மிசோரம் , திரிபுரா, குஜராத் மத்திய மகாராஷ்டிராவின் மலைப் பகுதிகள், கொங்கன் மற்றும் தெற்கே கோவா, கர்நாடகா, கேரளா மற்றும் மாஹேவின் கடலோரம் மற்றும் தென் பகுதிகளில் ஒரு சில இடங்களில் இன்று கன மழை முதல் மிக கனமழைக்கு வாய்ப்புள்ளது.
உத்தரகாண்ட், பஞ்சாப், ஹரியானா, சண்டிகர் மற்றும் தில்லியில் ஒரு சில இடங்களில் இடி, மின்னல், பலத்த காற்றுடன் இன்று மழை பெய்யும்.
தமிழகம், புதுச்சேரி, காரைக்கால் வடக்கு கர்நாடகா, இமாச்சலப் பிரதேசம் மற்றும் வடகிழக்கு மாநிலங்களில் ஒரு சில இடங்களில் இன்று மின்னலுடன் மழை பெய்ய வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728820
(Visitor Counter : 121
நுகர்வோர் நலன், உணவு மற்றும் பொது விநியோகம் அமைச்சகம்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல்
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 3 வரை 500.07 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 401.76 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 24.47 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 64.25 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 94414.80 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு, கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1686067
|
மத்திய அமைச்சரவை
|
‘பிரதம மந்திரி வய வந்தனா திட்டம்’ நீட்டிப்புக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மூத்த குடிமக்களுக்கு வயது முதிர்வு கால வருமானத்துக்கு உறுதி செய்யும் பின்வரும் நலத்திட்டத்துக்கு ஒப்புதல் வழங்கப்பட்டுள்ளது;
a) பிரதமர் வய வந்தனா திட்டத்தை  2020 மார்ச் 31-க்கு பின்னரும் மேலும் மூன்றாண்டு காலத்துக்கு 2023 மார்ச் 31 வரை நீட்டிப்பு.
b) முதலில், 2020-21-இல் ஆண்டுக்கு 7.40 சதவீதம் உறுதியளிக்கப்பட்ட வருவாய்க்கு அனுமதி. பின்னர் ஒவ்வொரு ஆண்டும் மறுநிர்ணயம்.
c) மூத்த குடிமக்கள் சேமிப்புத் திட்டத்தின் மாற்றியமைக்கப்பட்ட விகிதப்படி, நிதியாண்டின் ஏப்ரல் 1 முதல் உறுதியளிக்கப்பட்ட வட்டி விகித ஆண்டு மறு நிர்ணயம், புதிய திட்ட மதிப்பீட்டுக்கிணங்க 7.75 சதவீத உச்சவரம்புக்கு மிகாமல் இருக்கும்.
d) எல்ஐசி-யால் உருவாக்கப்பட்ட சந்தை மதிப்பு  வருவாய்க்கும், திட்டத்தின் கீழ் உத்தரவாதமளிக்கப்பட்ட விகித வருவாய்க்கும் இடையிலான வேறுபாடு காரணமாக எழும் தொகைக்கான அனுமதி.
e) புதிய பாலிசிகளுக்கு, திட்டத்தின் முதலாண்டுக்கான நிதியில் ஆண்டுக்கு 0.5 சதவீதம் மேலாண்மைச் செலவுக்கு வரம்பாக நிர்ணயம். அதன் பின்னர், இரண்டாம் ஆண்டு முதல் அடுத்த 9 ஆண்டுகளுக்கு ஆண்டுக்கு 0.3 சதவீதம் ஆக இருக்கும்.
f) ஒவ்வொரு நிதியாண்டின் தொடக்கத்தில் ஆண்டு வருவாய் விகிதத்தை மாற்றியமைப்பதை அனுமதிக்க நிதி அமைச்சருக்கு அதிகாரம் வழங்குதல்.
g) திட்டத்தின் மற்ற அனைத்து விதிமுறைகளும் தொடர்ந்து அதேவிதமாக நீடிக்கும்.
ஆண்டுக்கு ரூ.12,000 ஓய்வூதியம் பெறுவதற்கான குறைந்தபட்ச முதலீடு ரூ.1,56,658 ஆக நிர்ணயம். திட்டத்தின் கீழ், மாதம் குறைந்த பட்சம் ரூ.1,000 ஓய்வூதியம் பெறுவதற்கான முதலீடு ரூ.1,62,162 ஆக மாற்றியமைக்கப்பட்டுள்ளது.
நிதித் தாக்கங்கள்;
எல்ஐசி-யால் உருவாக்கப்பட்ட சந்தை மதிப்பு வருவாய்க்கும், மூத்த குடிமக்கள் சேமிப்பு திட்டத்தின் கீழ் 2020-21ஆம் ஆண்டுக்கு உத்தரவாதமளிக்கப்பட்ட ஆண்டு விகிதம் 7.40 சதவீத வருவாய்க்கும் இடையிலான வேறுபாட்டு அளவுக்கு அரசின் நிதிப்பொறுப்பு இருக்கும். இது முதலாண்டுக்குப் பின்னர், ஒவ்வொரு ஆண்டும் மாற்றியமைக்கப்படும். இத்திட்டத்தைப் பராமரிக்க, ஆண்டுக்கு 0.5 சதவீதம் மேலாண்மைச் செலவுக்கு வரம்பாக நிர்ணயம். அதன் பின்னர், இரண்டாம் ஆண்டு முதல் அடுத்த 9 ஆண்டுகளுக்கு ஆண்டுக்கு 0.3 சதவீதமாக இருக்கும். தற்போதைய நிலையில், அரசின் நிதிப்பொறுப்புச் செலவு 2023-24ஆம் ஆண்டில் ரூ. 829 கோடியாகவும், கடைசி நிதியாண்டான 2032-33-இல் ரூ.264 கோடியாகவும் இருக்குமென எதிர்பார்க்கப்படுகிறது. மானியம் திருப்பிச் செலுத்துதலுக்கான சராசரி நிதிப்பொறுப்பு, கணக்கிடப்பட்ட ஆண்டுக்கு செலுத்தும் தொகையின் அடிப்படையில் , திட்டத்தின்படி ஆண்டுக்கு ரூ.614 கோடியாக இருக்கும் என்று எதிர்பார்க்கப்படுகிறது. இருப்பினும், வரும் புதிய பாலிசிகளின் எண்ணிக்கை, சந்தாதாரர்களின் முதலீட்டு அளவு, உருவாக்கப்பட்ட உண்மையான வருவாய், ஆண்டு செலுத்துதல் அடிப்படைக்கு ஏற்றவாறு, சரியான வட்டி-இடைவெளி  இருக்கும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 129 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 129 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 21.65கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773393
----
(Visitor Counter : 188
ரெயில்வே அமைச்சகம்
ஹரியானா, மத்தியப் பிரதேசம், தெலங்கானா மற்றும் உத்திரப்பிரதேசத்துக்கு கூடுதல் ஆக்ஸிஜன் எக்ஸ்பிரஸ் ரயில்கள்
ஹரியானா, மத்தியப் பிரதேசம், தெலங்கானா மற்றும் உத்திரப்பிரதேசத்துக்கு கூடுதல் ஆக்ஸிஜன் எக்ஸ்பிரஸ் ரயில்கள் செல்கின்றன என இந்திய ரயில்வே தெரிவித்துள்ளது.
மத்தியப் பிரதேசத்துக்கு இரண்டாவது ஆக்ஸிஜன் எக்ஸ்பிரஸ் ரயில், 4 டேங்கர் லாரிகளுடன் செல்லவுள்ளது. இந்த டேங்கர்கள் பகோராவிலிருந்து சாகர் மற்றும் ஜபல்பூருக்கு கொண்டு செல்லப்படுகின்றன. இதில் 47.37 மெட்ரிக் டன் திரவ மருத்துவ ஆக்ஸிஜன் உள்ளது. மத்தியப் பிரதேசத்துக்கு இன்று மாலை இந்த ரயில் செல்கிறது.
ஹரியானா தனது முதல் ஆக்ஸிஜன் ரயிலை பெறவுள்ளது. ஒரு ரயில் ரூர்கேலாவில் இருந்து ஹரியானாவுக்கு 47.11 மெட்ரிக் டன் திரவ ஆக்ஸிஜனை 3 டேங்கர்களில் கொண்டு செல்கிறது. மற்றொரு ரயில் ஆங்குலில் இருந்து ஹரியானாவுக்கு 32 மெட்ரிக் டன் திரவ ஆக்ஸிஜனை 2 டேங்கர்களில் கொண்டு செல்கிறது.
ஆக்ஸிஜன் எக்ஸ்பிரஸ் ரயில்கள் மூலம் உத்திரப் பிரதேசம் தொடர்ந்து ஆக்ஸிஜன் விநியோகத்தை பெற்று வருகிறது. உத்திரப் பிரதேசம் தனது 7வது ஆக்ஸிஜன் ரயிலை, விரைவில் பெறவுள்ளது.
இந்தியன் ரயில்வே இதுவரை 664 மெட்ரிக் டன் திரவ மருத்துவ ஆக்ஸிஜனை மகாராஷ்டிரா, உத்தரப் பிரதேசம், மத்தியப் பிரதேசம், தில்லி ஆகிய மாநிலங்களுக்கு விநியோகித்துள்ளது. ஹரியானாவும், தெலங்கானாவும், ஆக்ஸிஜன் எக்ஸ்பிரஸ் ரயில்கள் மூலம் விரைவில் ஆக்சிஜன் பெறவுள்ளன.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715072
------
(Visitor Counter : 154
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சர்க்கரை நோயாளிகள் கோவிட் பாதிப்பு காலத்தில் ரத்தத்தில் சர்க்கரை அளவு கட்டுப்பாட்டில் தீவிர கவனம் செலுத்த வேண்டும்: டாக்டர் ஜிதேந்திர சிங்
சர்க்கரை நோயாளிகள் கோவிட் பாதிப்பு காலத்தில் ரத்தத்தில் சர்க்கரை அளவு கட்டுப்பாட்டில் தீவிர கவனம் செலுத்த வேண்டும் என்று வடகிழக்குப் பிராந்திய வளர்ச்சித் துறை இணை அமைச்சர் , பிரதமர் அலுவலகம் பணியாளர் நலன், பொது மக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சரான டாக்டர் ஜிதேந்திர சிங் இன்று கூறினார். ஹலோ நீரிழிவு கல்வியாளர்களே 2020 என்ற தலைப்பிலான டிஜிட்டல் கருத்தரங்கில் பேசிய அவர், கோவிட் பாதிப்பு இருந்தாலும் இந்த நிகழ்ச்சி நடைபெறுவதாகக் குறிப்பிட்டார். செயல்பாட்டாளர்கள் மற்றும் கல்வியாளர்கள் கோவிட் பாதிப்பு சூழ்நிலையில் தங்களால் இயன்ற அளவுக்கு சிறந்த பங்களிப்பு செய்து வருகிறார்கள் என்று அவர் கூறினார். எதிர்மறைச் சூழல்களுக்கு ஏற்ற புதிய நடைமுறைகளை உருவாக்கும் உத்வேகத்தை கோவிட் பாதிப்பு நமக்கு அளித்திருக்கிறது என்றார் அவர்.
நீரிழிவு நோயாளிகளுக்கு நோய் எதிர்ப்பாற்றல் குறையும் வாய்ப்பு இருப்பதால், கொரோனா போன்ற தொற்றுகளுக்கு எளிதில் ஆளாகும் ஆபத்து அதிகமாக உள்ளது என்றும், அதன் தொடர்ச்சியாக சிக்கல்களுக்கு ஆளாகும் ஆபத்து உள்ளது என்றும் டாக்டர் ஜிதேந்திர சிங் கூறினார். நீரிழிவு நோயாளிக்கு சிறுநீரகம் தொடர்பான கோளாறுகள் சேர்ந்திருந்தால் நிலைமை இன்னும் தீவிரமாகிவிடும் என்று அவர் குறிப்பிட்டார். இதுபோன்ற சூழ்நிலைகளில், நோய்த் தொற்று ஏற்படாமல் தவிர்ப்பதற்கு, ரத்தத்தில் சர்க்கரை அளவை கடுமையான கட்டுப்பாட்டில் வைத்துக் கொள்ள வேண்டியது முக்கியம் என்று அவர் வலியுறுத்தினார். அதேசமயத்தில் மேற்கொள்ள வேண்டிய முன்னெச்சரிக்கை நடவடிக்கைகள் பற்றி அவர்களுக்கு சொல்லித் தர வேண்டும் என்றும் அமைச்சர் கூறினார்.
``மற்ற நாடுகளுடன் ஒப்பிடும் போது கோவிட் நோய் பாதிப்பு தொடர்பான மரணங்களின் விகிதாச்சாரம் இந்தியாவில் குறைவாக உள்ளது என்றாலும், நீரிழிவு போன்ற இதர பாதிப்புகளும் இருந்த கொரோனா நோயாளிகள் தான் அதிக அளவில் உயிரிழந்துள்ளனர்'' என்று அவர் தெரிவித்தார்.
கோவிட் நோய்த் தொற்று காலம் முடிந்துவிட்டாலும், தனி நபர் இடைவெளியைக் கடைபிடித்தல், திரவத் திவலைகள் மூலம் நோய் பரவுவதைத் தவிர்த்தல் போன்றவை, வேறு பல நோய்கள் பரவலைத் தடுப்பதற்கான செயல்பாடுகளாக தொடர்ந்து நீடிக்கும் என்று அவர் குறிப்பிட்டார்.
முக்கியமான இந்தத் தலைப்பு குறித்து விவாதிப்பதற்கு சிறந்த கல்வியாளர்களை ஒருங்கிணைத்து நிகழ்ச்சிக்கு ஏற்பாடு செய்த சென்னையைச் சேர்ந்த டாக்டர் வி. சேஷய்யா, புதுவையைச் சேர்ந்த டாக்டர் ஏ.கே. தாஸ், மும்பையைச் சேர்ந்த டாக்டர் ஷஷாங்க் ஜோஷி, ஆமதாபாத்தைச் சேர்ந்த டாக்டர் பன்ஷி சாபூ, நாக்பூரைச் சேர்ந்த டாக்டர் சுனில்குப்தா, டாக்டர் கவிதா குப்தா ஆகியோருக்கும், நிகழ்ச்சிக்கு ஏற்பாடு செய்த குழுவினர் அனைவருக்கும் அமைச்சர் பாராடுதல்களைத் தெரிவித்துக் கொண்டார்.
(Visitor Counter : 168
குடியரசுத் துணைத் தலைவர் செயலகம்
73-வது குடியரசு தின விழாவையொட்டி குடியரசு துணைத் தலைவர் நாட்டு மக்களுக்கு வாழ்த்துத் தெரிவித்துள்ளார்
73-வது குடியரசு தின விழாவையொட்டி குடியரசு துணைத் தலைவர் திரு.எம்.வெங்கையா நாயுடு நாட்டு மக்களுக்கு வாழ்த்துத் தெரிவித்துள்ளார். அவரது வாழ்த்துச் செய்தியின் முழு விவரம்:
“மகிழ்ச்சியான 73-வது குடியரசு தினத்தன்று நாட்டு மக்கள் அனைவருக்கும் எனது அன்பான வாழ்த்துக்களை நான் தெரிவித்துக் கொள்கிறேன்.
நமது அரசியலமைப்புச் சட்டம் வழிகாட்டும் விளக்காகவும், நெறிமுறையின் திசைகாட்டியாகவும் விளங்குகிறது. சிறந்த அடித்தளத்தை இது அமைத்துள்ளது, இதன் மீது நமது மகத்தான தேசம் கட்டமைக்கப்பட்டு நிர்வகிக்கப்படுகிறது. நமது அரசியல் சட்டத்தின் மணிமகுடமாக விளங்கும் சுதந்திரம், சமத்துவம், சகோதரத்துவம், அனைவருக்கும் நீதி என்ற சிறந்த கோட்பாடுகளை நமது நம்பிக்கையை மறுஉறுதி செய்வதற்கு பொருத்தமான விழாவாக குடியரசு தினம் திகழ்கிறது. இந்த மகத்தான குடியரசு பிறப்பதற்கு வழிவகுத்த விடுதலைப் போராட்ட வீரர்களின் தன்னலமற்ற தியாகங்களை மிகுந்த நன்றியுடன் நினைவுகூரும் விழாவாகவும் இது உள்ளது.
மகிழ்ச்சியான இந்த நாளில் நமது குடியரசின் சாதனைகளை நாம் கொண்டாடுவோம். அமைதியான, இணக்கமான, முன்னேற்றம் நிறைந்த இந்தியாவைக் கட்டமைப்பதற்கு நம்மை அர்ப்பணித்துக் கொள்ள உறுதி ஏற்போம்.
ஜெய் ஹிந்த்!”.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 149.66 கோடியைக் கடந்தது
நாட்டில் கடந்த 24 மணி நேரத்தில் 94 லட்சத்துக்கும் நெருக்கமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 149.66 கோடியைக்  கடந்தது. 1,59,96,534 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 30,836 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,43,71,845 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 97.57 சதவீதமாக உள்ளது. கடந்த 24 மணி நேரத்தில் 1,17,100 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 3,71,363 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 1.05 சதவீதமாக உள்ளது.
கடந்த 24 மணி நேரத்தில் 15,13,377 கொவிட் பரிசோதனைகள் செய்யப்பட்டன. இதுவரை சுமார் 68.68 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 4.54 சதவீதமாக உள்ளது. தினசரித் தொற்று விகிதம் 7.74 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788213
(Visitor Counter : 130
வணிகம் மற்றும் தொழில்துறை அமைச்சகம்
சீனாவுக்கு அரிசி ஏற்றுமதி செய்ய மேலும் ஐந்து ஆலைகளுக்கு அனுமதி
இந்தியாவிலிருந்து சீனாவுக்கு அரிசி  ஏற்றுமதி செய்ய மேலும் ஐந்து அரிசி ஆலைகளுக்கு அனுமதி வழங்கப்பட்டுள்ளது. இத்துடன் மொத்தம் 24 ஆலைகளுக்கு இந்த அனுமதி வழங்கப்பட்டுள்ளது. இந்த ஆண்டு செப்டம்பர் மாதம் நாக்பூரிலிருந்து சீனாவுக்கு கப்பல் மூலம் 100 டன் அரிசி அனுப்பி வைக்கப்பட்டுள்ளது.
இந்த ஆண்டு மே மாதம் சீனாவைச் சேர்ந்த அலுவலர்கள் இந்தியாவிலிருந்து சீனாவுக்கு அரிசி ஏற்றுமதி செய்ய திறனுள்ள அரிசி ஆலைகளை ஆய்வு செய்தனர். இதில் 19 அரிசி ஆலைகள் மற்றும் பதப்படுத்தும் பிரிவுகள் சீனாவுக்கு ஏற்றுமதி செய்ய பதிவு செய்யப்பட்டுள்ளது.
இந்த ஆண்டு ஜூன் மாதம் பிரதமர் திரு நரேந்திர மோடி சீனாவுக்கு பயணம் மேற்கொண்ட போது இந்தியா மற்றும் சீனா இடையே அரிசி ஏற்றுமதி செய்வதற்கான தாவர நலச்சான்று தொடர்பான புரிந்துணர்வு ஒப்பந்தம் கையெழுத்திடப்பட்டது. 2006-ல் தாவர நலச்சான்று தேவைகளில் மாற்றங்கள் கொண்டு வரப்பட்டு இந்தியாவிலிருந்து பாஸ்மதி அற்ற பிற அரிசி வகைகளை ஏற்றுமதி செய்வதற்கான வசதி கொண்டு வரப்பட்டது.
சிறப்பு சேவைகள் மற்றும் கட்டுரைகள்
இந்தியத் தரநிர்ணய அமைவனம் பல்வேறு கல்வி நிறுவனங்களுடன் புரிந்துணர்வு ஒப்பந்தங்களில் கையெழுத்திடவுள்ளது
இந்தியத் தரநிர்ணய அமைவனம் பல்வேறு கல்வி நிறுவனங்களுடன் நாளை  புரிந்துணர்வு ஒப்பந்தங்களில் கையெழுத்திடவுள்ளது. சென்னை தரமணியில் உள்ள இந்த அமைவனத்தின் தென்மண்டல அலுவலகத்தில் கையெழுத்திடும் நிகழ்வு நடைபெறும்.
பெங்களூருவில் உள்ள விஸ்வேஸ்வரய்யா பொறியியல் கல்லூரி பல்கலைக்கழகம், சென்னை காட்டாங்கொளத்தூரில் உள்ள எஸ்ஆர்எம் அறிவியல் மற்றும் தொழில்நுட்பக் கல்வி நிறுவனம், சென்னையில் உள்ள வேலூர் தொழில்நுட்பக் கல்வி நிறுவனம் , தமிழ்நாடு வேளாண் பொறியியல் கல்லூரி மற்றும் ஆய்வு நிறுவனம், கர்நாடகாவின் ஹூப்ளியில் உள்ள கேஎல்இ தொழில்நுட்பப் பல்கலைக்கழகம், திண்டுக்கல்லில் உள்ள பிஎஸ்என்ஏ பொறியியல் மற்றும் தொழில்நுட்பக் கல்லூரி, விசாகப்பட்டினத்தில் உள்ள ஆந்திரா பல்கலைக்கழகத்தின் பொறியியல் கல்லூரி, ஆந்திரப்பிரதேசத்தில் உள்ள அறிவுசார் தொழில்நுட்பங்களுக்கான ராஜீவ் காந்தி பல்கலைக்கழகம், நுஸ்வித் ஐஐடி ஆகியவற்றுடன் இந்திய தரநிர்ணய அமைவனம் புரிந்துணர்வு ஒப்பந்தங்களில் கையெழுத்திடவுள்ளது.
தேசிய மற்றும் சர்வதேச அளவிலான தொழில்நுட்பக் குழுக்களின் மூலம் தரநிர்ணய செயல்பாட்டில் பங்கேற்பதற்கு இத்தகைய தொழில்நுட்ப கல்வி நிறுவனங்களுடனான புரிந்துணர்வு ஒப்பந்தம் உதவியாக இருக்கும். தரநிர்ணயம் குறித்து கூட்டாக கருத்தரங்குகள், பயிலரங்குகள், உரைக்கோவை நிகழ்ச்சிகள் போன்றவற்றை ஏற்பாடு செய்வதற்கும் ஏதுவாக அமையும். மேலும் தரநிர்ணயம் தொடர்பான பொதுநலன் சார்ந்த நூல்கள் மற்றும் வெளியீடுகள் பரிமாற்றம், கல்வி நிறுவனங்களில் தரநிர்ணயம் தொடர்பான தலைப்புகளில் பாடப்பிரிவுகள் அறிமுகம், பரிசோதனை, மதிப்பீடு போன்றவற்றுக்கு சோதனைக்கூட வசதிகளைப் பயன்படுத்துதல் ஆகியவற்றுக்கும் உதவிகரமாக இருக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 175.46 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 2,02,131 கொவிட் சிகிச்சை பெறுபவர்கள் 0.47%ஆக உள்ளனர்.
குணமடைந்தோர் விகிதம் தற்போது 98.33%சதவீதம்
கடந்த 24 மணி நேரத்தில் 37,901 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,21,24,284 என அதிகரித்துள்ளது.
கடந்த 24 மணி நேரத்தில் 16,051 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.93 சதவீதம் ஆகும்
வாராந்திர பாதிப்பு விகிதம் 2.12 சதவீதம் ஆகும்
இதுவரை மொத்தம் 76.01 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 8,31,087 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799934
பிரதமர் அலுவலகம்
3 நகரங்களில் உள்ள கொவிட் தடுப்பு மருந்து மையங்களுக்கு பிரதமர் நாளை பயணம்
கொவிட் தடுப்பு மருந்து மேம்பாடு மற்றும் உற்பத்தி நடவடிக்கைகள் குறித்து ஆய்வு செய்ய 3 நகரங்களுக்கு, பிரதமர் திரு நரேந்திர மோடி நாளை செல்கிறார். அகமதாபாத்தில் உள்ள ஜைடஸ் உயிரி தொழில்நுட்ப பூங்கா, ஐதராபாத்தில் உள்ள பாரத் உயிரி தொழில்நுட்ப மையம், புனேவில் உள்ள இந்திய சீரம் மையம் ஆகியவற்றுக்கு அவர் செல்கிறார்.
கொவிட்-19-க்கு எதிரான போராட்டத்தின் இறுதி கட்டத்தில் இந்தியா நுழைந்துள்ளதால், இந்த மையங்களுக்கு பிரதமர் மேற்கொள்ளும் பயணம் மற்றும் விஞ்ஞானிகளுடன் நடத்தும் ஆலோசனை ஆகியவை மக்களுக்கு தடுப்பு மருந்து வழங்குவதற்கான தயார் நிலை, சவால்கள் மற்றும் திட்டம் குறித்த முதல்கட்ட விவரங்களை அவர் அறிய உதவும்.
(
சிறப்பு சேவைகள் மற்றும் கட்டுரைகள்
நீர்ப் பாதுகாப்பு மற்றும் காலநிலை மாற்றத்திற்கு ஏற்றவாறு தயார்படுத்திக் கொள்ள, ஐ.ஐ.டி மெட்ராஸில் உலகளாவிய நீர் மற்றும் காலநிலை தழுவல் மையம்
நீர்ப்பாதுகாப்பு மற்றும் மாறிவரும் காலநிலைக்குத் தக்கபடி மாறுதல் ஆகியவற்றில் உள்ள உலகளாவிய சவால்களை சமாளிக்க ஜெர்மன் அரசு நிறுவனம் ஒன்றின் ஆதரவுடன் ‘உலகளாவிய நீர் மற்றும் காலநிலைத் தழுவல் மையம்’ என்ற அமைப்பை இந்தியத் தொழில்நுட்ப நிறுவனம் ஐஐடி மெட்ராஸ் நடத்துகிறது.
ஐ.ஐ.டி மெட்ராஸ் பாங்காக்கின் ஆசிய தொழில்நுட்பக் கழகத்தில்  ஒரு செயற்கைக்கோள் மையத்துடன் இணைந்து பிரதான மையத்தை நடத்துகிறது. இது ஐ.ஐ.டி மெட்ராஸ் மற்றும் ஜெர்மன் கல்வி பரிவர்த்தனைச் சேவையின் முக்கிய பிரமுகர்கள் முன்னிலையில் ஒரு மெய்நிகர் நிகழ்வில் 20 ஜூன் 2021 அன்று திறக்கப்பட்டது.
இந்த மையம் German Academic Exchange Service  ஆல் உருவாக்கப்பட்டு, டிரெஸ்டன் தொழில்நுட்ப பல்கலைக்கழகம் மற்றும் RWTH ஆச்சென் பல்கலைக் கழகம் ஆகிய ஜெர்மன் நிறுவனங்களுடன் இணைந்து அமைக்கப்பட்டுள்ளது. இந்த மையத்திற்கு ‘ஏபிசிடி’  என்று பெயரிடப் பட்டுள்ளது.
நான்கு முக்கிய நகரங்களின் புவியியல் ரீதியான அணுகலுடன், ஒரு பொதுவான கருப்பொருள் என்ற ஒற்றைக் குடையின் கீழ் முன்னணி ஜெர்மன் மற்றும் ஆசிய பல்கலைக்கழகங்களுக்கிடையில் இருக்கும் நெட்வொர்க்குகளின் மூலோபாய விரிவாக்கத்தைக் குறிப்பதாக இந்த மையம் விளங்குகிறது.
உலகளாவிய நீர் மற்றும் காலநிலை தழுவல் மையம், உயர்கல்வி, ஆராய்ச்சி, தொழில்நுட்பம் மற்றும் அறிவு பரிமாற்றத்தில் மேலும் கூட்டு நடவடிக்கைகளை ஊக்குவித்து ஒருங்கிணைத்து விரிவாக்கும் ஒரு செயல்பாட்டு தளமாக செயல்படுவதை நோக்கமாகக் கொண்டது. ஐ.ஐ.டி மெட்ராஸின் பெருங்கடல் பொறியியல் துறை பேராசிரியர் எஸ்.ஏ.சன்னசிராஜ் இந்த மையத்திற்குத் தலைமை ஏற்றுள்ளார்.
தொடக்க நிகழ்வில் உரையாற்றிய ஐ.ஐ.டி மெட்ராஸ் இயக்குனர் பேராசிரியர் பாஸ்கர் ராமமூர்த்தி, `இந்தியா, ஜெர்மனி மற்றும் தாய்லாந்து ஆகியவற்றின் மதிப்பு மிக்க நிறுவனங்களின் இடையேயான சிறந்த ஒத்துழைப்புத் திட்டங்களைப் பாராட்டினார். TUD ஜெர்மனியுடனான தனது ஆரம்பகால உறவுகளையும், இப்போது RWTH, ஜெர்மனியுடனான வலுவான ஒத்துழைப்பையும் நினைவு கூர்ந்தார். ஐ.ஜி.சி.எஸ்., DAAD போன்ற நிறுவனங்களின் முதுநிலை மற்றும் முனைவர் மாணவர்களுக்கான பரிமாற்றத் திட்டங்களுடன் இந்தப் புதிய முயற்சி, நீர்ப் பாதுகாப்பு மற்றும் காலநிலை மாற்றம் துறையில் மாணவர்களுக்குப் புதிய வாய்ப்பைக் கொண்டு வரும்’ என்றார்.
இந்தத் தகவல் ஐஐடி மெட்ராஸ் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.